OpenLLM-France/wikimedia huggingface dataset:
# Districte de Priazovske

Priazovske (en ucraïnès: Приазовський район,) és un raion o districte d'Ucraïna a la província de Zaporíjia.
Comprèn una superfície de 1947 km². La capital és la ciutat de Priazovske. Segons estimació el 2010 comptava amb una població total de 30.621 habitants. El codi KOATUU és 2324500000. El codi postal 72400 i el prefix telefònic +380 6133.

## Referències

* Oficina d'estadístiques d'Ucraïna. (en ucraïnès)

## Enllaços externs

* Lloc web oficial Arxivat 2007-06-21 a Wayback Machine..
# Show Low

Show Low és una població dels Estats Units a l'estat d'Arizona. Segons el cens del 2007 tenia 11.763 habitants.

## Demografia

Segons el cens del 2000, Show Low tenia 7.695 habitants, 2.885 habitatges, i 2.117 famílies La densitat de població era de 106,6 habitants/km².
Dels 2.885 habitatges en un 34,8% hi vivien nens de menys de 18 anys, en un 58,2% hi vivien parelles casades, en un 11,1% dones solteres, i en un 26,6% no eren unitats familiars. En el 21,9% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,07.
Per edats la població es repartia de la següent manera: un 29,2% tenia menys de 18 anys, un 7,4% entre 18 i 24, un 24,9% entre 25 i 44, un 23,5% de 45 a 60 i un 15% 65 anys o més.
L'edat mediana era de 37 anys. Per cada 100 dones de 18 o més anys hi havia 88,5 homes.
La renda mediana per habitatge era de 32.356 $ i la renda mediana per família de 36.397 $. Els homes tenien una renda mediana de 28.882 $ mentre que les dones 24.590 $. La renda per capita de la població era de 15.536 $. Aproximadament l'11,7% de les famílies i el 15% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Show Low». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Show Low». American Fact Finder. Oficina del Cens dels Estats Units, 12-01-2010.
# Silvestre Vélez de Escalante

Silvestre Vélez de Escalante (segles XVIII-XIX) fou un missioner franciscà. A més de la seva tasca franciscana també explorà el sud-oest dels Estats Units a finals del segle xviii. És conegut pels seus diaris, on descriu les expedicions en les quals participà. Entre elles la fallida expedició des de Santa Fe (Nou Mèxic) tractant d'arribar a Monterrey (Califòrnia); durant la qual acompanyat de Francisco Anastasio Domínguez travessaren la part meridional de l'actual Colorado, Utah –on foren els primers viatgers de raça blanca—retornant a Santa Fe a través d'Arizona per la part de l'avui Parc Nacional Zion--, vorejant la zona oriental del Gran Canyó i passant a través de zones desèrtiques a l'oest de Nou Mèxic. Aquesta excursió se la coneix amb el nom d'Expedició de Domínguez i Escalante es troben en plena ruta d'aquesta expedició i per això reberen aquest nom. El riu Escalante, la ciutat d'Escalante a Utah, el Col·legi de Primària Escalante i l'Institut Escalante al Comtat de Rio Arriba (a Nou Mèxic)
# Simone Petilli

Simone Petilli (Bellano, Província de Lecco, 4 de maig de 1993) és un ciclista italià professional des del 2014 i actualment a l'equip Intermarché-Wanty-Gobert Matériaux. Del seu palmarès destaca la Ronda de l'Isard d'Arieja de 2015.

## Palmarès

* 2015
** 1r a la Ronda de l'Isard d'Arieja i vencedor d'una etapa

### Resultats al Giro d'Itàlia

* 2016. 77è de la classificació general
* 2017. 26è de la classificació general
* 2021. 44è de la classificació general

### Resultats a la Volta a Espanya

* 2018. Abandona (10a etapa)
* 2023. 58è de la classificació general

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Simón Bolívar (pel·lícula)

Simón Bolívar és una pel·lícula dramàtica espanyola de 1969 dirigida per Alessandro Blasetti. Va ser estrenada al 6è Festival Internacional de Cinema de Moscou.

## Sinopsi

Aprofitant l'ocupació napoleònica d'Espanya, Simón Bolivar comença a utilitzar el seu carisma per aplegar un gran exèrcit per tal de derrotar les tropes reialistes. Però després de derrotar-les haurà d'enfrontar-se a la nova classe política que s'oposa al seu somni d'una Amèrica Espanyola unida. És encarregat pel Congrés Panamericà d'assolir aquesta fita, però en el fons esperen que fracassi i això el faci perdre la popularitat. És enviat al Perú, on les seves tropes obtenen una gran victòria.

## Repartiment

* Maximilian Schell com Simón Bolívar.
* Rosanna Schiaffino com Consuelo Hernández.
* Francisco Rabal com José Antonio Del Llano.
* Barta Barri
* Elisa Cegani com Conchita Díaz Moreno.
* Ángel del Pozo
* Luis Dávila com Carlos.
* Manuel Gil
* Sancho Gracia
* Tomás Henríquez com Negro Primero.
* Julio Peña como senyor hernandez.
* Conrado San Martín com gen. José Antonio Paez
* Fernando Sancho com Fernando Gonzales.

## Reconeixements
### 6è Festival Internacional de Cinema de Moscou de 1969

| Categoria | Resultat |
| Secció oficial | Inclosa |

### Premis del Sindicat Nacional de l'Espectacle de 1969

| Categoria | Resultat |
| Premi especial | Guanyador |

## Referències

* ↑ «6th Moscow International Film Festival (1969)». Arxivat de l'original el 16 de gener de 2013. [Consulta: 21 desembre 2012].
* ↑ «1969 year» (en anglès). Festival Internacional de Cinema de Moscou. [Consulta: 22 maig 2020].
* ↑ Félix Martialay El cine español durante el franquismo, p. 162-166

## Enllaços externs

* (italià) Simón Bolívar a YouTube
# Simsbury Center

Simsbury és una població dels Estats Units a l'estat de Connecticut. Segons el cens del 2005 tenia 23.656 habitants.

## Demografia

Segons el cens del 2000, Simsbury tenia 23.234 habitants, 8.527 habitatges, i 6.591 famílies. La densitat de població era de 264,8 habitants/km².
Dels 8.527 habitatges en un 41,1% hi vivien nens de menys de 18 anys, en un 69,1% hi vivien parelles casades, en un 6,4% dones solteres, i en un 22,7% no eren unitats familiars. En el 19,4% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,5% tenia menys de 18 anys, un 3,6% entre 18 i 24, un 27,7% entre 25 i 44, un 26,6% de 45 a 60 i un 12,5% 65 anys o més.
L'edat mediana era de 40 anys. Per cada 100 dones de 18 o més anys hi havia 89,3 homes.
La renda mediana per habitatge era de 82.996 $ i la renda mediana per família de 97.008 $. Els homes tenien una renda mediana de 70.519 $ mentre que les dones 42.136 $. La renda per capita de la població era de 39.710 $. Aproximadament l'1% de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Simsbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Simsbury». American Fact Finder. Oficina del Cens dels Estats Units, 12-01-2010.
# Sportvereniging Zulte Waregem

L'Sportvereniging Zulte Waregem és un club de futbol belga de la ciutat de Waregem.

## Història

El club neix el 2001 com a resultat de la fusió dels clubs Koninklijk Sportvereniging Waregem i Zultse Voetbalvereniging.
Evolució del nom del Zultse VV
* 1935: fundació del Voetbalclub Zulte Sportief, abandona la federació el 1939
* 1943: fundació del Voetbalclub Sportkring Zulte
* 1950: Voetbalclub Zulte Sportief retorna a la federació
* 1957: el Voetbalclub Sportkring Zulte esdevé Sportkring Zulte
* 1976: fusió dels dos clubs de Zulte esdevenint Zultse Voetbalvereniging
Evolució del nom del Koninklijk Sportvereniging Waregem
* 1925: fundació del Waereghem Sportif
* 1928: fundació del Red Star Waereghem
* 1935: el Waereghem Sportif esdevé Football Club Waereghem Sportief
* 1946: fusió dels dos clubs esdevenint Sportvereeniging Waregem
* 1951: obtenció del títol de Société Royale esdevenint Koninklijk Sportvereniging Waregem

## Palmarès

* Copa belga de futbol (2):
** 1974 (KSV Waregem), 2005-06
* Supercopa belga de futbol (1):
** 1982 (KSV Waregem)

## Futbolistes destacats

* Tony Sergeant
* Pieter Merlier
* Salou Ibrahim
* Frédéric Dupré
* Dragan Mrđa
* Juan Diego González-Vigil

## Referències

* ↑ Dictionnaire des clubs affilies a l'URBSFA depuis 1895 - archives URBSFA
* ↑ Foot 100

## Enllaços externs

* (neerlandès) Web oficial Arxivat 2006-02-05 a Wayback Machine.
# Sparganophilus tamesis

Sparganophilus tamesis és una espècie de cuc de terra originària d'Amèrica del Nord. S'ha introduït a nombrosos països europeus, incloent Anglaterra, França, Suïssa, Alemanya i Itàlia.
La descripció de l'espècie la va fer Benham l'any 1892 a partir d'espècimens trobats al riu Tàmesi, al sud d'Oxford, a Anglaterra. En la mateixa publicació, Benham va suggerir que els ous o cocoons podrien haver sigut introduïts des d'Amèrica del Nord entre les arrels de plantes aquàtiques o enganxats a fustes. Posteriorment s'ha tornat a descriure la mateixa espècie emprant noms específics diferents a partir d'individus d'Amèrica del Nord, d'Amèrica Central i de França. Les diverses sinonímies d'aquesta espècie s'han revisat nombroses vegades. Alguns dels sinònims de S. tamesis són: S. eiseni, S. benhami, S. guatemalensis, S. carnea, S. elongatus, S. cuenoti i, recentment, S. langi.
Al nord d'Itàlia, al riu Mincio, els espècimens de S. tamesis són especialment abundants entre les arrels de Vallisneria spiralis.

## Distribució

S. tamesis fou descrita per primera vegada a partir d'exemplars trobat a Anglaterra, però s'ha acceptat que el seu origen és l'est d'Amèrica del Nord, en el que es troba àmpliament distribuït des del sud-est del Canadà fins als estats del golf dels Estats Units, i a localitzacions puntuals a Mèxic i Guatemala.
Des dels Estats Units s'ha introduït a diversos països europeus.

## Referències

* 1 2 Jamieson, B.G.M., 1971. Family Glossoscolecidae. In: Brinkhurst, R.O. & Jamieson, B.G.M. (eds.), Aquatic Oligochaeta of the World. Oliver & Boyd, Edinburgh, pp. 723-837.
* 1 2 Černosvitov, L., 1945. Oligochaeta from Windermere and the Lake District. Proc. Zool. Soc. London 114: 523-548.
* ↑ Benham WB. 1892. A new English genus of aquatic Oligochaeta (Sparganophilus) belonging to the family Rhinodrilidae. Quarterly Journal of Microscopical Science (n.s.) 34:155-179.
* ↑ Smith, F., 1895. A preliminary account of two new Oligochaeta from Illinois. Bull. Illinois St. Lab. Nat. Hist. 4: 138-147.
* ↑ Eisen, G., 1896. Pacific Coast Oligochaeta. II. Mem. California Acad. Sci. 2: 123-199.
* ↑ Tétry, A., 1934. Description d‘une espèce française du genre Pelodrilus (Oligochètes). C. R. Séanc. Acad. Sci. Paris 199: 322-324.
* ↑ Earthworms (Sims & Gerard, 1999: 120)
* ↑ Sparganophilidae checklist (2007)
* ↑ Cosmopolitan Earthworms (Blakemore, 2008) Arxivat 2008-12-16 a Wayback Machine.
* ↑ Emilia Rota, Marxo Bartoli, Alex Laini, 2014. First time in Italy. Is the elusive aquatic megadrile Sparganophilus Benham, 1892 (Annelida, Clitellata) accelerating its dispersal in Europe? J. Limnol., 2014; 73(3): 482-489. DOI: 10.4081/jlimnol.2014.939
* ↑ Reynolds, J.W., 2008. Sparganophilidae (Annelida, Oligochaeta) distribution in North America and elsewhere, revisited. Megadrilogica 12: 125-143.
# Sparganophilus

Sparganophilus és un gènere de cucs de terra, l'únic dins la família dels esparganofílids (Sparganophilidae). Són anèl·lids llargs, molt prims, i limícoles nadius d'Amèrica del Nord. Fan entre 70 i 200 mm de longitud i entre 2 i 3,5 mm d'amplada màxima. No es coneix el nombre exacte d'espècies presents al llarg del continent i fins a l'Amèrica Central, la majoria d'elles no s'han descrit encara. L'espècie S. tamesis s'ha introduït en els rierols d'Europa (p. ex., a Itàlia), en els que ara es troba àmpliament distribuït.

## Descripció

Les espècies de Sparganophilus es caracteritzen per un intestí simple sense pedrer i sense tiflosol. Són cucs de terra veritables, presentant un sistema vascular complex amb capil·lars i presentant porus masculins darrere i distants dels porus femenins. En el passat se'ls va classificar dins la família dels glossoscolècids, però actualment es consideren constituents de la seva pròpia família.

## Hàbitat

Les espècies de Sparganophilus són comunes al fang proper a rius i rierols, passant la vida entre les arrels de plantes aquàtiques a les vores o fons de masses d'aigua dolça. S'alimenten en el fang baix en oxigen i en material orgànic, però amb la regió posterior altament vascularitzada sobre o a prop de la superfície.

## Taxonomia

La família dels esparganofílids conté unes 12 espècies de Sparganophilus, la majoria es troben al sud-est dels Estats Units:
* S. gatesi
* S. helenae
* S. komareki
* S. kristinae
* S. langi
* S. meansi
* S. pearsei
* S. smithi
* S. sonomae
* S. tamesis
* S. tennesseensis
* S. wilmae

## Referències

* ↑ Reynolds, J.W., 2008. Sparganophilidae (Annelida, Oligochaeta) distribution in North America and elsewhere, revisited. Megadrilogica 12: 125-143.
* 1 2 3 4 Emilia Rota, Marxo Bartoli, Alex Laini, 2014. First time in Italy. Is the elusive aquatic megadrile Sparganophilus Benham, 1892 (Annelida, Clitellata) accelerating its dispersal in Europe? J. Limnol., 2014; 73(3): 482-489. DOI: 10.4081/jlimnol.2014.939
* ↑ Earthworms (Sims & Gerard, 1999: 120)
* ↑ Sparganophilidae checklist (2007)
* ↑ Cosmopolitan Earthworms (Blakemore, 2008) Arxivat 2008-12-16 a Wayback Machine.
# St. Margrethen

St. Margrethen és un municipi del cantó de Sankt Gallen (Suïssa), situat al districte de Rheintal.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Srbac

Srbac (ciríl·lic: Србац) és un municipi de la part nord-occidental de Bòsnia i Hercegovina, amb una població de 19001 persones segons els resultats preliminars del cens de 2013. Srbac forma part de la República Srpska. Segons els resultats preliminars del cens de 2013, Srbac té una població total de 19.001.
Al nord es troba el riu Sava, sent frontera amb la República de Croàcia durant una distància de 42 quilòmetres. Al voltant de dues terceres parts del municipi són formes ondulades muntanyoses, i l'altra tercera part en són clares. L'elevació més alta és de 652 metres situat a la muntanya Motajica, i la zona més baixa es troba a Vlakničkom amb 89 metres sobre el nivell de la mar.

## Referències

* 1 2 http://www.bhas.ba/obavjestenja/Preliminarni_rezultati_bos.pdf Arxivat 2018-11-23 a Wayback Machine.
* ↑ «Srbac, Položaj i reljef». Arxivat de l'original el 2014-05-30.

## Enllaços externs

* Pàgina web oficial
# Spinola

Spinola o Spínola és el nom dels següents personatges:
* Agostino Spinola
* Agostino Spinola Basadone
* Agustín Spínola y Bañuelos (?-~1695), noble espanyol, cavaller de l'orde de Sant Jaume
* Ambrosi Spinola (1569-1630), marqués dels Balbasos, general espanyol d'origen genovès
* António de Spínola (Estremoz, Portugal, 1910 - Lisboa, 1996), militar i polític portuguès
* Francesco Spinola, almirall genovès i Castlà de Recco, en 1431, durant les guerres de Llombardia
* Giambattista Spinola el Jove (1646-1719), cardenal
* Jerónima Spínola y de la Cerda (Milà, 1687-Madrid, 1757), aristòcrata castellana
* Marcelo Spínola y Maestre
# Staré Hory

Staré Hory és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1536.
# Siyabonga Nomvethe

Siyabonga Nomvethe (Durban, 2 de desembre de 1977) és un futbolista sud-africà, que ocupa la posició de migcampista atacant i de davanter.
Ha militat en diversos equips del seu país. A Europa, ha competit a Itàlia i a Suècia, així com a Dinamarca.
Ha estat internacional amb el seu país en 72 ocasions, tot marcant 15 gols. Ha estat present al Mundial de 2002.

## Enllaços externs

* Fitxa del jugador Arxivat 2012-02-13 a Wayback Machine.
# Siyane

Siyane fou un districte de Ceilan existent en l'època colonial, situat al nord-est de Colombo.
El 1734 el districte, dominat pels holandesos, estava en revolta a favor del rei.

## Referències

* Els Korales Arxivat 2007-10-28 a Wayback Machine.
# Siyanta

Siyanta era una regió hitita que rebia el nom d'un riu. No se sap on era situada, però sí que tenia una ciutat sagrada regida per sacerdots.
Mashwiluwa de Mira-Kuwaliya es va revoltar contra Mursilis II i va arrossegar a la ciutat de Pitasa o Pitassa. Mursilis va anar a Sallapa i va cridar Mashwiluwa intentant arribar a un acord però el rebel es va negar a presentar-se i va fugir a la terra de Masa (Maša). Mursilis va marxar contra Masa i en va destruir una part; va enviar nous missatgers a Mashwiluwa insistint que comparegués a la seva presència i amenaçant a la gent de Masa amb destruir el país si no ho feia. Els habitants de Masa el van capturar i el van enviar al gran rei. Mashwiluwa fou tractat amb clemència (era cunyat del rei) i se'l va instal·lar com a gran sacerdot governant d'una ciutat sagrada vora el riu Siyanta que no s'esmenta.
Mursilis va reconèixer que el nebot i fill adoptiu del rebel, Kupanta-Kurunta no havia participat en la revolta i per tractat fou establert com a rei de Mira i Kuwaliya al lloc del deposat Mashwiluwa.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 165-166. ISBN 8446022532.
# Siyed Ould Haddi

Siyed Ould Haddi va esdevenir emir de Trarza a la mort del seu pare Haddi Ould Ahmed, el 1668 o 1684. La data de successió no és clara perquè en la mateix font es donen com a data el 1668 i el 1684.
Fou doncs el pare o el fill el que va veure el final de la guerra de Babbah. Després de la batalla d'Amoder (1674) entre els merafra i els Zouaïa amazics, en la qual aquestos darrers foren derrotats, la major part dels guerrers zouaïa van morir i els sobrevivents, per ordre de l'imam va restar al lloc i l'endemà va enfrontar als guanyadors a Tin Ifdan a l'Agan prop d'Ouezzan on els darrers Zouaïa foren exterminats i l'imam Agd al-Mokhtar va morir després de caure del cavall i trencar-se el coll. Els hassànides li van tallar el cap. Tots els homes vàlids de les tribus zouaïa havien desaparegut en la guerra que fou coneguda com a guerra de Babbah; els darrers irreductibles van fugir al Senegal.
Els caps merafra van imposar un tractat als derrotats: els béns dels Zouaïa foren segrestats i les dones i nens reduïts a captivitat; les tribus més castigades foren els Tachomcha (o sigui els Oulad Dîman, els Id Eïqoub i els Ahel Barik Allah), els Tendgha de l'est, i els Hallat Arbaïn Jiied, Medlich (Id Arzimbo), Dieïdiba (Ahel Ahmed Al-Qadi) i Barteïl (Ahel Diebba). Algunes tribus ja no es van recuperar del desastre. Les seves tendències marabútiques, pedagògiques i pastorals van permetre que els hassànides els confinessin a un rol purament religiós sent en endavant coneguts com els Zouaïa, els Tolba o els Marabuts, dedicats a la pregària i a l'estudi i instructors sovint dels fills dels líders hassànides; després d'això ja no van portar armes mai més i van pagar un tribut (horma) als hassànides; aquests els van fer patir diverses humiliacions, però almenys van respectar les seves vides i els van deixar dedicar-se als ramats (dels quals els hassànides tenien dret de beure la llet) i als seus pous (on els hassànides podrien beure els primers); havien de donar animals de càrrega o de muntar a tot guerrer que arribés al seu campament i no en tingués; les dones hassànides podien estar tres dies allotjades en els seus campaments. Els trarza tindrien unes tribus marabútiques associades i els braknes unes altres.
Siyed va morir de malaltia el 1684 probablement sense fills mascles majors d'edat (se sap almenys d'un fill de nom Haddi) a la tornada d'un viatge de visita als seus tributaris pescadors (imraguen) a la costa de Nuakchot (suposadament un mes després de ser proclamat emir). El va succeir el seu germà Amar I Agjhel Ould Haddi.

## Referències

* L'Émirat des Trarzas per Paul Marty, 1882-1938
# Stegea

Stegea és un gènere d'arnes de la família Crambidae.

## Taxonomia

* Stegea clarkei
* Stegea eripalis Grote, 1878
* Stegea fiachnalis
* Stegea hermalis (Schaus, 1920)
* Stegea jamaicensis
* Stegea mexicana
* Stegea minutalis
* Stegea powelli
* Stegea salutalis
* Stegea simplicialis
* Stegea sola

## Referències

* ↑ «GlobIZ search». Global Information System on Pyraloidea. [Consulta: 10 febrer 2011].

## Enllaços externs

* Natural History Museum Lepidoptera genus database
# Stegastes uenfi

Stegastes uenfi és una espècie de peix de la família dels pomacèntrids i de l'ordre dels cipriniformes que es troba al Brasil.

## Referències

* ↑ BioLib
* ↑ FishBase (anglès)

## Bibliografia

* Eschmeyer, W.N. (ed.), 2003. Catalog of fishes. Updated database version of March 2003. Catalog databases as made available to FishBase in March 2003.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Novelli, R., G. W. Nunan & N. R. W. Lima 2000. A new species of the damselfish genus Stegastes Jenyns, 1842 (Teleostei: Pomacentridae) from the coast of Brazil. Bol. Mus. Nac. Zool. (N. S.) Núm. 413: 1-12.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Apogon septemstriatus

Apogon septemstriatus és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 5,3 cm de longitud total.

## Distribució geogràfica

Es troba a les Filipines i Austràlia.

## Referències

* ↑ AQUATAB.NET
* 1 2 FishBase (anglès)

## Bibliografia

* Günther, A. 1880. Report on the shore fishes procured during the voyage of H. M. S. Challenger in the years 1873-1876. In: Report on the scientific results of the voyage of H. M. S. Challenger during the years 1873-76. Zoology. Rept. Challenger Shore Fishes v. 1 (pt 6): 1-82, Pls. 1-32.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.